CELEX: 62007CA0330
Language: el
Date: 2008-12-04 00:00:00
Title: Υπόθεση C-330/07: Απόφαση του Δικαστηρίου (τρίτο τμήμα) της 4ης Δεκεμβρίου 2008 (αίτηση του Unabhängiger Finanzsenat, Außenstelle Wien, Αυστρία, για την έκδοση προδικαστικής αποφάσεως) — Jobra Vermögensverwaltungs-Gesellschaft mbH κατά Finanzamt Amstetten Melk Scheibbs (Ελεύθερη παροχή υπηρεσιών — Ελευθερία εγκαταστάσεως — Φορολογική νομοθεσία — Πριμοδότηση των επενδύσεων — Εθνική κανονιστική ρύθμιση επιφυλάσσουσα τη χορήγηση φορολογικού πλεονεκτήματος για τα χρησιμοποιούμενα σε μόνιμη εγκατάσταση κείμενη εντός της εθνικής επικρατείας αγαθά — Αποκλεισμός των αγαθών διατιθεμένων εξ επαχθούς αιτίας και χρησιμοποιουμένων κυρίως εντός άλλων κρατών μελών — Χρηματοδοτική μίσθωση οχημάτων — Πρόληψη των καταχρηστικών πρακτικών)

24.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/6
            
         Απόφαση του Δικαστηρίου (τρίτο τμήμα) της 4ης Δεκεμβρίου 2008 (αίτηση του Unabhängiger Finanzsenat, Außenstelle Wien, Αυστρία, για την έκδοση προδικαστικής αποφάσεως) — Jobra Vermögensverwaltungs-Gesellschaft mbH κατά Finanzamt Amstetten Melk Scheibbs
   (Υπόθεση C-330/07) (1)
   
   (Ελεύθερη παροχή υπηρεσιών - Ελευθερία εγκαταστάσεως - Φορολογική νομοθεσία - Πριμοδότηση των επενδύσεων - Εθνική κανονιστική ρύθμιση επιφυλάσσουσα τη χορήγηση φορολογικού πλεονεκτήματος για τα χρησιμοποιούμενα σε μόνιμη εγκατάσταση κείμενη εντός της εθνικής επικρατείας αγαθά - Αποκλεισμός των αγαθών διατιθεμένων εξ επαχθούς αιτίας και χρησιμοποιουμένων κυρίως εντός άλλων κρατών μελών - Χρηματοδοτική μίσθωση οχημάτων - Πρόληψη των καταχρηστικών πρακτικών)
   (2009/C 19/09)
   Γλώσσα διαδικασίας: η γερμανική
   Αιτούν δικαστήριο
   Unabhängiger Finanzsenat, Außenstelle Wien
   Διάδικοι στην υπόθεση της κύριας δίκης
   Jobra Vermögensverwaltungs-Gesellschaft mbH
   κατά
   Finanzamt Amstetten Melk Scheibbs
   Αντικείμενο
   Αίτηση εκδόσεως προδικαστικής αποφάσεως — Unabhängiger Finanzsenat, Außenstelle Wien — Ερμηνεία των άρθρων 43 και 49 ΕΚ — Εθνική νομοθεσία δυνάμει της παρέχεται φορολογικό πλεονέκτημα για την αγορά καινούριων ενσώματων οικονομικών αγαθών (Investitionszuwachsprämie) μόνο σε επιχειρήσεις που χρησιμοποιούν τα αγαθά αυτά αποκλειστικώς σε ημεδαπή εγκατάσταση
   Διατακτικό
   Προσκρούει στο άρθρο 49 ΕΚ κανονιστική ρύθμιση κράτους μέλους, όπως η επίδικη της κύριας δίκης, δυνάμει της οποίας δεν χορηγείται το πλεονέκτημα πριμοδοτήσεως λόγω επενδύσεως στις επιχειρήσεις οι οποίες αγοράζουν ενσώματα αγαθά με το αιτιολογικό απλώς και μόνον ότι τα αγαθά για τα οποία ζητείται η εν λόγω πριμοδότηση και τα οποία διατίθενται εξ επαχθούς αιτίας χρησιμοποιούνται κυρίως εντός άλλων κρατών μελών.
   
      (1)  ΕΕ C 269 της 10.11.2007.